hy ko hy en ru en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy en hy oc ru hy
ՀԳՄ Լոռու մարզային բաժանմունքի համար 2014 թվականը հագեցած տարի էր « Հայաստանի Գրողների Միություն
2014 թվականը ՀԳՄ Լոռու մարզային բաժանմունքի համար հագեցած էր բազմաբնույթ միջոցառումներով և նախաձեռնություններով։ Ներկայացնում ենք դրանք ըստ ամիսների՝
ՀԳՄ Լոռու մարզային բաժանմունքի նախաձեռնությամբ փետրվարի 12-ին Վանաձորի Հրանտ Մաթևոսյանի անվան զբոսայգում, գրողի արձանի մոտ կայացել է հանդիսություն, նվիրված նրա ծննդյան օրվան։
Փետրվարի 19-ին, գիրք նվիրելու օրվա կապակցությամբ լոռեցի գրողներն այցելել են Ստեփանավանի տարածաշրջանի Ուրասար գյուղի հիմնական դպրոց, հանդիպում ունեցել աշակերտների և ուսուցչական կազմի հետ։
Փետրվարի 20-ին Ստեփան Զորյանի տուն-թանգարանում տեղի ունեցավ ցերեկույթ՝ նվիրված Հովհ. Թումանյանի 145-ամյակին։
Մարտի 14-ին ՀԳՄ Լոռու մարզային բաժանմունքում տեղի ոնեցավ միջոցառում՝ նվիրված ալավերդցի արձակագիր Ֆելիքս Շաքարյանի ծննդյան 75-ամյակին։
Մարտի 15-ին Ստ. Զորյանի տուն-թանգարանում տեղի ունեցավ գրական միջոցառում՝ նվիրված կանանց միամսյակին։
Մարտի 17-ին Վանաձորի գրադարանների կենտրոնացված համակարգի թիվ 3 մանկական գրադարանում տեղի ունեցավ հանդիպում Լենա Անթառանյանի և Նարինե Կռոյանի հետ։
Մարտի 21-ին լոռեցի գրողները պոեզիայի համաշխարհային օրը նշեցին «Օրրան» կենտրոնի Վանաձորի մասնաճյուղում։
Նարինե Կռոյանը և Սիլվա Հովհաննիսյանն արժանացան «Օրանժ» գրքի մրցանակների՝ արձակ և չափածո անվանակարգերով։
Ապրիլի 10-ին Ստ. Զորյանի տուն-թանգարանում կայացավ «Հիվանդ աշուն» գրքի շնորհանդեսը, իսկ օրեր անց ցերեկույթ՝ նվիրված կին ստեղծագործողներին։
Ապրիլի 17-ին Վահագնիի միջնակարգ դպրոցում նշվեց Լիպարիտ Սարգսյանի ծննդյան 75-ամյակը։
Մայիսի 20-ին Վանաձորի տիկնիկային թատրոնում տեղի ունեցավ Էլֆիք Զոհրաբյանի «Հոգեվիճակ 13» գրքի շնորհանդեսը։ Հաջորդ ամիսներին նրա գրքի շնորհանդեսները տեղի ունեցան նաև Գյումրիում, Երևանում և Շուշիում։
Նույն օրը տեղի ունեցավ լոռեցի գրողների հանդիպումը Վանաձորի թիվ 16 միջնակարգ դպրոցում։
Հունիսի 6-ին ՀԳՄ Լոռու մարզային բաժանմունքում նշվեց Մկրտիչ Սարգսյանի ծննդյան 90-ամյակը։
Ամփոփվեցին Վանաձորի քաղաքապետարանի հայտարարած մրցույթի արդյունքները։
«Գրականություն» անվանակարգում մրցանակի արժանացավ Էլֆիք Զոհրաբյանի «Հոգեվիճակ 13» գիրքը։
Հուլիսի 19-ին ՀԳՄ Լոռու մարզային բաժանմունքում տեղի ունեցավ հանդիպում իրանահայ բանաստեղծ, արձակագիր և թարգմանիչ Խաչիկ Խաչերի հետ։
Լույս տեսավ Արթուր Միկոյանի պատմվածքների «Լուռ հոգիներ» ժողովածուն։
Օգոստոսի 22-ին Ստ. Զորյանի տուն-թանգարանի բակում տեղի ունեցավ միջոցառում՝ նվիրված Հովհ. Շիրազի և Համո Սահյանի 100-ամյակներին և Պարույր Սևակի 90-ամյակին։
Նույն գրողների հոբելյաններին նվիրված ասմունքի երեկո տեղի ունեցավ Վանաձորի «Ջազ» սրճարանում։
Օգոստոսի 30-ին ՀԳՄ Լոռու մարզային բաժանմունքում տեղի ունեցավ Սամվել Սոկրատյանի «Քաջ Նազարը և իր թիմը» գրքի շնորհանդեսը։
Ալավերդում տեղի ունեցավ «Լոռի իմ սեր, իմ թախիծ» անթոլոգիայի  երկրորդ հատորի շնորհանդեսը։
Սեպտեմբերի 19-ին և 20-ին Ստ. Զորյանի 145-ամյակին նվիրված հանդիսություններ տեղի ունեցան գրողի տուն-թանգարանում և պետական տեխնոլոգիական քոլեջում։
Հոկտեմբերի 4-ին Լոռու մարզային գրադարանում կայացած «Գրադարանային երեկո» միջոցառմանը հանդիպում էր կազմակերպվել լոռեցի գրողների հետ։
Նույն օրը կայացավ Վանաձորի «Թումանյան» գրատան բացումը։
Լույս տեսավ Նարինե Կռոյանի պատմվածքների «Ցեցի դեղը» ժողովածուն։
22-ին Հայաստանի գրողների միությունում տեղի ունեցած՝ Լևոն Անանյանի հուշ-երեկոյի ընթացքում ամփոփվեցին «Մուտք» երիտասարդական մրցանակաբաշխության արդյունքները։ «Արձակ» անվանակարգում առաջին մրցանակի արժանացավ Արթուր Միկոյանի «Լուռ հոգիներ» գիրքը։
Հրաչյա Սարուխանը պարգևատրվեց Մ. Լերմոնտովի անվան մեդալով։
Վանաձորի թիվ 3 մանկական գրադարանում տեղի ունեցավ ցերեկույթ՝ նվիրված Էդգար Պոյի մահվան 165-րդ և Օսկար Ուայլդի ծննդյան 160-րդ տարելիցներին։ Այն վարում էր բանաստեղծ, թարգմանիչ Խորեն Գասպարյանը։
Ստ. Զորյանի տուն-թանգարանի բակում հանդիսավորությամբ նշվեց գրողի 125-ամյակը։
Նոյեմբերի 4-ին Լոռու մարզային գրադարանում տեղի ունեցավ մանկավարժ, բանաստեղծ և արձակագիր Իվան Գոգչյանին նվիրված հուշ-ցերեկույթ՝ նրա ծննդյան 60-ամյակի կապակցությամբ և գրողի «Դեպի լույսն Արարատի» գրքի շնորհանդեսը։
Նոյեմբերի 5-ին Վանաձորի թիվ 2 մշակույթի տանը տեղի ունեցավ հանդիպում բանաստեղծ Հրաչյա Սարուխանի հետ։
Նոյեմբերի 19-ին Վանաձորի արվեստի պետական քոլեջում տեղի ունեցավ ցերեկույթ՝ նվիրված Հովհ. Թումանյանի ծննդյան 145-ամյակին։
Նոյեմբերի 20-ին Լոռու մարզային գրադարանում տեղի ունեցավ միջոցառում՝ նվիրված Պարույր Սևակի ծննդյան 90-ամյակին։
Լույս տեսավ Ռաֆայել Մարգարյանի պատմվածքների «Մածնահաբեր» ժողովածուն։
«Անտարես» հրատարակչությունը  լույս ընծայեց Նարինե Կռոյանի վիպակների և պատմվածքների «Դառնածիններ» ժողովածուն։
ՀԳՄ Լոռու մարզային բաժանմունքի  նախագահ
Երևան, Մարշալ Բաղրամյան 3
(374 10) 563 811
2014 Բոլոր հեղինակային իրավունքները պաշտպանված են